ಪಿಂಕ್_ಫ್ಲಾಯ್ಡ್
ದಿ ವಾಲ್‌
ಇದರ ನಂತರ ಏನು ಸಂಭವಿಸಿತು ಎಂಬುದು ಅಸ್ಪಷ್ಟ. 2005ರಲ್ಲಿ ಪ್ರಕಟಿತ ಇನ್ಸೈಡ್‌ ಔಟ್‌ ನಲ್ಲಿ ಮೇಸನ್‌ ಹೇಳಿದ ಪ್ರಕಾರ, QE2 (ಕ್ವೀನ್‌ ಎಲಿಜಬೆತ್‌-2) ಬೃಹತ್‌ ಹಡಗಿನಲ್ಲಿ USನತ್ತ ಪ್ರಯಾಣಿಸುತ್ತಿದ್ದ ಒ'ರೂರ್ಕ್‌ಗೆ ವಾಟರ್ಸ್‌ ಕರೆ ಮಾಡಿದರು. ಅವರು (ವಾಟರ್ಸ್‌) ಆಲ್ಬಮ್‌ನ ಧ್ವನಿ ಮಿಶ್ರಣ ಮಾಡಲು LA ತಲುಪುವಷ್ಟರಲ್ಲಿ ರೈಟ್‌ನ್ನು ತಂಡದಿಂದ ಹೊರಹಾಕಲೇಬೇಕೆಂದು ತಾಕೀತು ಮಾಡಿದರು. 2008ರಲ್ಲಿ ಪ್ರಕಟವಾದ ಕಂಫರ್ಟಬ್ಲಿ ನಂಬ್‌‌ ನಲ್ಲಿ ಲೇಖಕರ ಪ್ರಕಾರ, ವಾಟರ್ಸ್‌ ಒ'ರೂರ್ಕ್‌ಗೆ ಕರೆ ಮಾಡಿ, ಹೊಸ ಧ್ವನಿಮುದ್ರಣಕ್ಕಾಗಿ ಸಿದ್ಧತೆ ನಡೆಸಲು ರೈಟ್‌ಗೆ ಸೂಚನೆ ನೀಡುವಂತೆ ಹೇಳಿದರು. ಇದಕ್ಕೆ ರೈಟ್‌ 'ಹಾಳಾಗ್‌ ಹೋಗು ಅಂತ ರೊಜರ್‌ಗೆ ಹೇಳು...' ಎಂದು ಉತ್ತರಿಸಿದರಂತೆ. ರೈಟ್‌ ಈ ವೃತ್ತಾಂತವನ್ನು ಅಲ್ಲಗಳೆದರು. ಅವರ ಪ್ರಕಾರ, ತಂಡವು ಕೇವಲ ವಸಂತ ಋತು ಮತ್ತು ಬೇಸಿಗೆಯ ಆರಂಭದಲ್ಲಿ ಧ್ವನಿಮುದ್ರಣ ಮಾಡಲು ಒಪ್ಪಿತ್ತು; ಕಾರ್ಯಯೋಜನೆಯಲ್ಲಿ ಬಹಳ ಹಿಂದುಳಿದದ್ದು ಅವರಿಗೆ ತಿಳಿದೇ ಇರಲಿಲ್ಲ ಎಂದರು. ವಾಟರ್ಸ್‌ಗೆ ದಿಗಿಲಾಯಿತು. ಆಲ್ಬಮ್‌ ಪೂರ್ಣಗೊಳಿಸಲು ರೈಟ್‌ ಸಾಕಷ್ಟು ಮಾಡುತ್ತಿರಲಿಲ್ಲ ಎಂದು ಅವರು ಭಾವಿಸಿದರು. ಗಿಲ್ಮೊರ್‌ ರಜೆಯ ಮೇಲೆ ಡಬ್ಲಿನ್‌ನಲ್ಲಿದ್ದರು. ಅವರಿಗೆ ಈ ಘರ್ಷಣೆಯ ಬಗ್ಗೆ ತಿಳಿದಾಗ ಈ ಪರಿಸ್ಥಿತಿಯನ್ನು ತಿಳಿಗೊಳಿಸಲು ಯತ್ನಿಸಿದರು. ನಂತರ ಅವರು ರೈಟ್‌ರೊಂದಿಗೆ ಮಾತನಾಡಿ ತಮ್ಮ ಬೆಂಬಲವನ್ನು ಸೂಚಿಸಿದರು. ಆದರೆ 'ನಿಮ್ಮಿಂದ ಆಲ್ಬಮ್‌ ಬಗ್ಗೆ ಯಾವುದೇ ಕೊಡುಗೆಯಿಲ್ಲ' ಎಂದು ರೈಟ್‌ಗೆ ನೆನಪಿಸಿದರು. ರೈಟ್‌‌ಗೆ ತಂಡದಿಂದ ಹೊರಹೋಗುವಂತೆ ವಾಟರ್ಸ್‌ ಒತ್ತಾಯಿಸಿದರು. ಇಲ್ಲದಿದ್ದಲ್ಲಿ ದಿ ವಾಲ್‌ ಆಲ್ಬಮ್‌ ಬಿಡುಗಡೆಗೊಳಿಸುವುದಿಲ್ಲವೆಂದು ಬೆದರಿಕೆ ಹಾಕಿದರು. ಹಲವು ದಿನಗಳ ನಂತರ, ತಂಡದ ಆರ್ಥಿಕ ಪರಿಸ್ಥಿತಿ ಮತ್ತು ವ್ಯಕ್ತಿಗಳ ನಡುವಣ ಸಂಬಂಧಗಳು ಹದಗೆಡುತ್ತಿರುವುದರಿಂದ ಚಿಂತೆಗೀಡಾದ ರೈಟ್‌ ಪಿಂಕ್‌ ಫ್ಲಾಯ್ಡ್‌ ತಂಡಕ್ಕೆ ವಿದಾಯ ಹೇಳಿದರು. ರೈಟ್‌ಗೆ ಕೊಕೈನ್‌ ವ್ಯಸನವಿತ್ತು ಎಂಬ ವದಂತಿಗಳಿದ್ದವು (ಆದರೆ ರೈಟ್‌ ಈ ವದಂತಿಗಳನ್ನು ಯಾವಾಗಲೂ ತಳ್ಳಿಹಾಕುತ್ತಿದ್ದರು). ಪೂರ್ಣಗೊಂಡ ಆಲ್ಬಮ್‌ನಲ್ಲಿ ರೈಟ್‌ ಹೆಸರು ಇಲ್ಲದಿದ್ದರೂ, ನಂತರದ ದಿ ವಾಲ್‌  ಪ್ರವಾಸದಲ್ಲಿ ಅವರನ್ನು ಸೆಷನ್ ಸಂಗೀತಗಾರರಾಗಿ ತಂಡದೊಂದಿಗೆ ಸೇರಿಸಿಕೊಳ್ಳಲಾಯಿತು. ಈ ಆಲ್ಬಮ್‌ನ ನಿರ್ಮಾಣ ಕಾರ್ಯ ಮುಂದುವರೆಯಿತು. 1979ರ ಆಗಸ್ಟ್‌ ತಿಂಗಳ ಹೊತ್ತಿಗೆ ಆಲ್ಬಮ್‌ ಹೆಚ್ಚುಕಡಿಮೆ ಬಿಡುಗಡೆಗೆ ಸಿದ್ಧವಾಗಿತ್ತು. ಸೆಷನ್ ಸಂಗೀತಗಾರರಾದ ಪೀಟರ್‌ ವುಡ್‌ ಮತ್ತು ಫ್ರೆಡೀ ಮ್ಯಾಂಡೆಲ್‌ರ ನೆರವಿನೊಂದಿಗೆ ರೈಟ್‌ ತಮ್ಮ ಜವಾಬ್ದಾರಿಗಳನ್ನು ಪೂರ್ಣಗೊಳಿಸಿದರು. ಮೇಸನ್‌ನಲ್ಲಿ ನಡೆದ "ಮದರ್‌" ಆಲ್ಬಮ್‌ನಲ್ಲಿ ಜೆಫ್‌ ಪಾರ್ಕರೊ ವಿಶೇಷವಾಗಿ ಡ್ರಮ್ಸ್‌ ನುಡಿಸಿದರು. ಈ ಆಲ್ಬಮ್‌ಗೆ ಅಗತ್ಯವಾದ ವಿವಿಧ ಧ್ವನಿ ಪರಿಣಾಮಗಳ ಗ್ರಹಣಾ ಪ್ರಕ್ರಿಯೆಯ ಮೇಲ್ವಿಚಾರಣೆಯನ್ನು ಎಜ್ರಿನ್‌ ಮತ್ತು ವಾಟರ್ಸ್‌ ನೋಡಿಕೊಂಡಿದ್ದರು. ದಿ ವಾಲ್‌ ಕಾರ್ಯಕ್ರಮ ಕೊನೆಗೊಳ್ಳುತ್ತಿದ್ದಂತೆ, ಅಂತಿಮ ಧ್ವನಿ ಮಿಶ್ರಣದ ಜವಾಬ್ದಾರಿಯನ್ನು ವಾಟರ್ಸ್‌, ಗಿಲ್ಮೊರ್‌, ಎಜ್ರಿನ್‌ ಮತ್ತು ಗುಥ್ರೀಗೆ ಮೇಸನ್‌ ವಹಿಸಿದರು, ಮತ್ತು ತಮ್ಮ ಮೊದಲ ಸೊಲೊ ಆಲ್ಬಮ್‌ ನಿಕ್‌ ಮೇಸನ್ಸ್‌ ಫಿಕ್ಷಿಚಿಯಸ್‌ ಸ್ಟೊರೀಸ್‌ ಗಾಗಿ ಧ್ವನಿಮುದ್ರಣ ಮಾಡಲು ನ್ಯೂಯಾರ್ಕ್‌ಗೆ ತೆರಳಿದರು. "ಅನದರ್‌ ಬ್ರಿಕ್‌ ಇನ್‌ ದಿ ವಾಲ್‌ (ಭಾಗ II)" ಎಂಬ ಹಾಡಿನೊಂದಿಗೆ ಈ ಆಲ್ಬಮ್‌ಗೆ ಜಾಹೀರಾತು ಪ್ರಚಾರ ನೀಡಲಾಯಿತು. ಈ ಹಾಡು ಅಮೆರಿಕಾ ಸಂಯುಕ್ತ ಸಂಸ್ಥಾನದ ಬಿಲ್‌ಬೋರ್ಡ್‌ ಹಾಟ್‌ 100 ಮತ್ತು UK ಸಿಂಗಲ್ಸ್‌ ನಕ್ಷೆ ಇವೆರಡರಲ್ಲಿಯೂ #1 ಸ್ಥಾನ ಗಳಿಸಿತು. 1979ರ ನವೆಂಬರ್ 30ರಂದು ದಿ ವಾಲ್‌ ಬಿಡುಗಡೆಯಾಯಿತು. ಇದು ನಂತರದ ಹದಿನೈದು ವಾರಗಳವರೆಗೂ ಮೊದಲನೇ ಸ್ಥಾನವನ್ನು ಅಲಂಕರಿಸಿತ್ತು. 2009ರ ಅಂಕಿ ಅಂಶಗಳ ಪ್ರಕಾರ ಇದನ್ನು 23x ಪ್ಲಾಟಿನಮ್‌ ಎಂದು ಪ್ರಮಾಣೀಕರಿಸಲಾಗಿದೆ (ಆದರೆ 11.5 ದಶಲಕ್ಷದಷ್ಟು ಬೆಲೆಯ ಆಲ್ಬಮ್‌ ಮಾರಾಟವಾಗಿದೆ). ದಿ ನ್ಯೂಯಾರ್ಕ್‌ ಟೈಮ್ಸ್‌ ಪ್ರಕಾರ 1979 ಮತ್ತು 1990 ನಡುವೆ ಆಲ್ಬಮ್‌ನ 19 ದಶಲಕ್ಷ ಪ್ರತಿಗಳು ವಿಶ್ವದಾದ್ಯಂತ ಮಾರಾಟವಾಗಿದ್ದವು. ಆಲ್ಬಮ್‌ನ ರಕ್ಷಾಕವಚವನ್ನು ಯಾವುದೇ ಲೋಗೋ ಅಥವಾ ತಂಡದ ಹೆಸರಿಲ್ಲದೆ, ಸರಳ ಬಿಳಿ ಇಟ್ಟಿಗೆಯ ಗೋಡೆಯಂತೆ ಕನಿಷ್ಠವಾಗಿ ವಿನ್ಯಾಸಗೊಳಿಸಲಾಗಿತ್ತು. ದಿ ಪೈಪರ್‌ ಅಟ್‌ ದಿ ಗೇಟ್ಸ್‌ ಆಫ್‌ ಡಾನ್‌ ಆಲ್ಬಮ್‌ ನಂತರ ಹೊರಬಂದ ಮೊದಲ ಆಲ್ಬಮ್‌ ರಕ್ಷಾಕವಚವಿದು, ಇದನ್ನು ಹಿಪ್‌ಗ್ನೋಸಿಸ್ ವಿನ್ಯಾಸಗೊಳಿಸಿಲ್ಲ ಎಂಬುದು ವಿಶೇಷ. ದಿ ವಾಲ್‌ ಗೆ ಅನಿಮೇಷನ್ ‌ಸರಣಿಗಳನ್ನು ನಿರ್ಮಿಸುವುದಕ್ಕೆ ಗೆರಾಲ್ಡ್‌ ಸ್ಕೇರ್ಫೆರನ್ನು ನೇಮಿಸಲಾಯಿತು. ಗೆರಾಲ್ಡ್‌ ಸ್ಕೇರ್ಫೆ ಅವರು ಲಂಡನ್‌ನಲ್ಲಿರುವ ತಮ್ಮ ಸ್ಟುಡಿಯೊದಲ್ಲಿ ಡೊವ್ ಆಫ್ ಪೀಸ್ ಎಕ್ಸ್‌ಪ್ಲೋಡಿಂಗ್‌, ಎ ಸ್ಕೂಲ್ ಮಾಸ್ಟರ್‌ ಮತ್ತು ಪಿಂಕ್ಸ್‌ ಮದರ್‌ ಸೇರಿದಂತೆ ನೈಟ್ ಮರೀಷ್‌ ವಿಶನ್ಸ್‌ ಆಫ್ ಫ್ಯುಚರ್‌ ಸರಣಿಗಳನ್ನು ನಿರ್ಮಿಸಲು ಮೈಕ್ ಸ್ಟೌರ್ಟ್‌ ಮತ್ತು ನಲವತ್ತು ಅನಿಮೇಟರ್‌ಗಳ ತಂಡವನ್ನು ನೇಮಿಸಿಕೊಂಡರು. ದೊಡ್ಡ ಗಾಳಿ ತುಂಬಿದ ಗೊಂಬೆಯನ್ನು ಸಹ ಲೈವ್‌ ಕಾರ್ಯಕ್ರಮಕ್ಕಾಗಿ ರಚಿಸಲಾಗಿತ್ತು. ಅದೇ ಸಮಯದಲ್ಲಿ ತಂಡದ ಸದಸ್ಯರ ನಡುವಿನ ಸಾಮರಸ್ಯವು ಅತ್ಯಂತ ಕಳಪೆಮಟ್ಟದಲ್ಲಿತ್ತು. ಅವರ ನಾಲ್ಕು ವಿನ್ನೆಬ್ಯಾಗೊಗಳನ್ನು ಒಂದು ವೃತ್ತದೊಳಗೆ ನಿಲ್ಲಿಸಲಾಗಿತ್ತು. ಆದರೆ ಅವುಗಳ ಬಾಗಿಲುಗಳು ವೃತ್ತದ ಮಧ್ಯಭಾಗಕ್ಕೆ ತುಂಬಾ ದೂರದಲ್ಲಿದ್ದವು. ವಾಟರ್ಸ್‌ ಪ್ರತ್ಯೇಕವಾಗಿಯೇ ಇದ್ದು, ತಮ್ಮದೇ ವಾಹನದಲ್ಲಿ ಕಾರ್ಯಕ್ರಮದ ಸ್ಥಳವನ್ನು ತಲುಪಿದರು. ತಂಡದ ಇತರ ಸದಸ್ಯರೊಂದಿಗೆ ಸೇರದೆ, ಪ್ರತ್ಯೇಕ ಹೋಟೆಲ್‌ನಲ್ಲಿ ಉಳಿದುಕೊಂಡಿದ್ದರು. ಅವರಿಗೆ ಮೊದಲೇ ಸಂಭಾವನೆ ಪಾವತಿಸಿ ರೈಟ್‌ರನ್ನು ಈ ಕಾರ್ಯಕ್ರಮಕ್ಕೆ ಕರೆಸಲಾಗಿತ್ತು. ಈ ಕಾರ್ಯಕ್ರಮದಲ್ಲಿ ತಂಡವು ಸುಮಾರು $600,000ರಷ್ಟು ನಷ್ಟ ಅನುಭವಿಸಿದರೂ, ರೈಟ್ ತಂಡದಲ್ಲಿದ್ದುಕೊಂಡು ಲಾಭಗಳಿಸಿದ ಏಕೈಕ 'ಸದಸ್ಯ'ರಾಗಿದ್ದರು. ಫಿಲಾಡೆಲ್ಫಿಯಾದ ಜಾನ್‌ F. ಕೆನಡಿ ಕ್ರೀಡಾಂಗಣದಲ್ಲಿ ಕಾರ್ಯಕ್ರಮ ನೀಡುವಂತೆ ತಂಡವನ್ನು ಕೇಳಿಕೊಳ್ಳಲಾಗಿತ್ತು, ಆದರೆ ವಾಟರ್ಸ್‌ ಪಾಲ್ಗೊಳ್ಳಲು ನಿರಾಕರಿಸಿದರು. ಆದರೆ ಆ ವರ್ಷ ಪಿಂಕ್ ಫ್ಲಾಯ್ಡ್ ತಂಡ ತೆರಿಗೆ ಪಾವತಿಸದ ಕಾರಣ UK ಮರಳಬೇಕಾಯಿತು. ಈ ಅಲ್ಬಮ್‌ನ್ನು ಚಿತ್ರದಲ್ಲಿ ಸಹ ಅಳವಡಿಸಲಾಯಿತು. ಲೈವ್‌ ಸಂಗೀತ ಕಾರ್ಯಕ್ರಮ ಮತ್ತು ಅನಿಮೇಟ್‌ ಮಾಡಿದ ದೃಶ್ಯಗಳ ಮಿಶ್ರಣವನ್ನು ಚಿತ್ರವನ್ನು ನಿರ್ಮಿಸುವುದು ಮೂಲ ಯೋಜನೆಯಾಗಿತ್ತು, ಆದರೆ ಚಿತ್ರಕ್ಕೆ ಸಂಗೀತ ಕಾರ್ಯಕ್ರಮದ ದೃಶ್ಯಗಳು ಅಷ್ಟೊಂದು ಸೂಕ್ತವಾಗಿರಲಿಲ್ಲ. ಈ ಆಲ್ಬಮ್‌ನ್ನು ನಿರ್ದೇಶಿಸಲು ಮತ್ತು ವಿವಿಧ ಪ್ರಕಾರಗಳಲ್ಲಿ ಚಿತ್ರೀಕರಿಸಲು ಅಲಾನ್ ಪಾರ್ಕರ್‌ ಒಪ್ಪಿಕೊಂಡರು. ಅನಿಮೇಟ್‌ ಮಾಡಿದ ದೃಶ್ಯಗಳನ್ನು ಉಳಿಸಿಕೊಳ್ಳಲಾಯಿತು ಮತ್ತು ಉಳಿದ ದೃಶ್ಯಗಳಲ್ಲಿ ಯಾವುದೇ ಸಂಭಾಷಣೆಗಳಿಲ್ಲದೆ, ವೃತ್ತಿಪರ ನಟರಿಂದ ಅಭಿನಯಿಸಲಾಯಿತು. ಪಿಂಕ್‌ ಪಾತ್ರಕ್ಕಾಗಿ ವಾಟರ್ಸ್‌ರನ್ನು ಪರೀಕ್ಷೆ ನಡೆಸಲಾಯಿತಾದರೂ, ಅವರಾಗಿಯೇ ತಿರಸ್ಕರಿಸಿದರು. ನಂತರ ಬಾಬ್‌ ಗೆಲ್ಡೊಫ್‌‌ರನ್ನು ಆ ಪಾತ್ರದಲ್ಲಿ ನಟಿಸುವಂತೆ ಕೇಳಿಕೊಳ್ಳಲಾಯಿತು. ದಿ ವಾಲ್‌ನ ಕಥೆಯು "ಗೊಂದಲಮಯವಾಗಿದೆ" ಎಂದು ಟೀಕಿಸಿ ಗೆಲ್ಡೊಫ್‌‌ ಆರಂಭದಲ್ಲಿ ಪಾತ್ರವನ್ನು ತಿರಸ್ಕರಿಸಿದರು, ಆದರೆ ಪ್ರಮುಖ ಚಿತ್ರದಲ್ಲಿ ನಟಿಸುವ ಅವಕಾಶ ಮತ್ತು ಹಣದ ಆಸೆಯಿಂದ ಇದರಲ್ಲಿ ಅಭಿನಯಿಸಲು ಕೊನೆಗೂ ಒಪ್ಪಿದರು.   'ಚಿತ್ರ ನಿರ್ಮಾಣದ ವೇಳೆ ವಾಟರ್ಸ್ ಆರು ವಾರಗಳ ರಜೆಯಲ್ಲಿದ್ದರು. ನಂತರ, ಹಿಂದಿರುಗಿ ಬಂದಾಗ ಪಾರ್ಕರ್‌ ತಮ್ಮ ಕ್ರಿಯೇಟಿವ್‌ ಲೈಸೆನ್ಸ್‌ (ಸೃಜನಶೀಲ ಪ್ರಕಾರಗಳಿಗೆ ನೀಡುವ ಅನುಮತಿ) ಬಳಸಿಕೊಂಡು ಚಿತ್ರದ ಭಾಗಗಳನ್ನು ತಮಗೆ ಬೇಕಾದಂತೆ ಬದಲಾಯಿಸಿದ್ದಾರೆ ಎಂಬುದು ತಿಳಿದುಬಂತು. ವಾಟರ್ಸ್ ಕೆಂಡಾಮಂಡಲವಾದರು, ಇಬ್ಬರಿಗೂ ಜಗಳವಾಯಿತು. ಪಾರ್ಕರ್‌ ಹೊರಹೋಗುವಂತೆ ಬೆದರಿಸಿದರು. ತಾನು ಕೂಡ ಒಂದು ಕಾಲದಲ್ಲಿ ಬೇಸ್‌ ವಾದ್ಯಗಾರ ಮತ್ತು ಬ್ಯಾಂಡ್‌ನ ಇತರೆ ಸದಸ್ಯರು ಬ್ಯಾಂಡ್‌ನ ಷೇರುದಾರರು ಮತ್ತು ನಿರ್ದೇಶಕರಾಗಿದ್ದರು ಎಂಬುದನ್ನು ನೆನಪಿಸಿಕೊಂಡು, ತಮ್ಮ ದೃಷ್ಟಿಕೋನವನ್ನು ಮರುಪರಿಶೀಲಿಸುವಂತೆ ವಾಟರ್ಸ್‌ರಲ್ಲಿ ಗಿಲ್ಮರ್‌ ಪರಿ ಪರಿಯಾಗಿ ಕೋರಿದರು, ಅಲ್ಲದೆ ಅಂತಹ ತೀರ್ಮಾನಗಳನ್ನು ಯಾರೂ ಸಮ್ಮತಿಸುವುದಿಲ್ಲ ಎಂದೂ ಹೇಳಿದರು. ಚಿತ್ರದ ಕೆಲವು ಹಾಡುಗಳಿಗೆ ತಿದ್ದುಪಡಿ ಮಾಡಿದ ಧ್ವನಿಪಥವನ್ನು ರಚಿಸಲಾಗಿತ್ತು. ಜುಲೈ 1982ರಲ್ಲಿ ದಿ ವಾಲ್‌'' ಬಿಡುಗಡೆಯಾಯಿತು. '''